Sant'Antonino TI

Sant’Antonino estas komunumo de la komunumaro Giubiasco kaj la distrikto Belinzono en Kantono Tiĉino, Svislando. Ĝi havis 2264 loĝantojn je la 31-a de decembro 2011.

 Geografio 
Sant’Antonino situas en la ebenenaĵo de Magadino inter Belinzono kaj Locarno kaj apartenas al la aglomeraĵo de la kantonĉefurbo Belinzono. Ĝia setlejozono kunkreskis kun la najbaraj komunumoj Cadenazzo kaj Giubiasco. La komunumo konsistas el la vilaĝo Sant'Antonino kaj la setlejoj Paiardi, Ronchi kaj ViganaFonto: Reta mapo 1:20000 de Swisstopo

La teritorio de la komunumo etendiĝas sur areo de 6,59 km², de kiuj 43,2% estas kovritaj de arbaro, 34,1% servas por agrikulturo kaj 19,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Sant’Antonino limas en nordo al Giubiasco, en oriento al Camorino, en sudo al Isone, en okcidento al Cadenazzo, kaj en nordokcidento al Gudo.

 Trafiko 
Tra Sant’Antonino pasas la kantona ĉefvojo n-ro 2 de Belinzono trans la montopasejo Monte Ceneri al Lugano, kaj la svisa aŭtovojo A2, kies alveturejo Belinzono-Sudo, situas sur la komunuma teritorio. De Sant'Antonino kondukas la kantona ĉefvojo nr-o 403 al Luino. La komunumo disponas pri haltejo ĉe la trajnlinio de Belinzono al Locarno.

 Historio 
La unua dokumenta mencio de Sant’Antonino datiĝas el la jaro 1219 kiel Sancto Antorino. En la regiono de Sasso estis trovitaj kelkaj tomboj el la malfrua romia epoko. Dum mezepoko la kapitolo de Belinzono kaj diversaj aliaj religiaj institucioj posedis bienojn en Sant'Antonino. Ĝis 1442 ĝi apartenis al la paroĥo Belinzono poste ĝi formis paroĥon kun Cadenazzo ĝis 1830, kia la komunumo memstariĝis.Fonto: Graziano Tarilli: Sant’Antonino en Historia Leksikono de Svislando (2011-01-24)

 Vidu ankaŭ 
 Aliaj signifoj de Sant'Antonino
 S. Antonino (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Sant’Antonino